La FECCOO denúncia la creació d'un Nou Problema per Part de la Conselleria d'Educació - EsDiari.com
La FECCOO denúncia la creació d’un Nou Problema per Part de la Conselleria d’Educació
Noticia publicado en: Notas de Prensa - Fecha: 24 abril, 2013 - Hora: 13:19
Educació no compleix amb el seu compromís de rectificar en el cas de les absències dels docents a causa de les activitats educatives realitzades fora del centre. Aquest fet suposa mantenir un nou conflicte als centres educatius i podria deixar els docents desprotegits en cas d’accident durant les mateixes.
El passat mes de novembre la Conselleria d’Educació va actualitzar els permisos i llicències del personal docent, adaptant-los a les noves normatives, en aquell moment la FECCOO ja denuncià l’aparició d’un nou motiu d’absència “Comunicació per assistir a viatges d’estudis i unes altres sortides culturals superiors a un dia”. Segons el mateix la direcció del centre docent ha de comunicar a la Direcció General de Recursos Humans la relació de funcionaris docents adscrits al centre que acompanyen estudiants a un viatge d’estudis o a una altra sortida cultural superior a un dia.
Des de la FECCOO ens demanarem si el fet d’estar realitzant una sortida cultural o un viatge d’estudis, es pot considerar com a absència del lloc de feina quan a sobre hi ha una important quantitat d’hores extres” Anar de viatge d’estudis, en què estàs 24 hores amb els alumnes durant 4 o 5 dies seguits, és absentar-se de manera justificada?
En aquell moment des de la FECCOO ens posarem. en contacte amb la Conselleria per tal de sol·licitar la retirada d’aquest punt dels permisos i llicències i com a resposta obtinguerem el compromís de retirar-lo, perquè varen entendre que “el redactat” no era l’adient ja que no reflectia la realitat de la tasca extra que es realitza, i a consensuar amb els treballadors la “fórmula” per regular aquestes sortides i, sobretot, la compensació que han de rebre els docents que les realitzen i que històricament mai s’ha tingut en compte.
Ha passat gairebé tot el curs i ens trobem que la Conselleria ha incomplit aquests compromisos i a més hem detectat que a part de la manera de fer, que s’insereix en la campanya de desprestigi als docents qüestionant la tasca d’aquells professionals que voluntàriament augmenten la seva jornada laboral durant un seguit de dies poden a més en cas de patir un accident que aquest no rebi la consideració d’accident laboral (pel fet de tenir una falta, malgrat sigui justificada, al lloc de feina) amb la consegüent pèrdua de retribucions i de prestacions per incapacitat temporal.
Des de la FECCOO ens demanem si el que aquest Govern vol realment és que els mestres i professors deixin de fer aquest tipus d’activitats, creant tensions entre el professorat i les famílies. I demanem, novament, que el govern es dediqui a cercar solucions als vertaders problemes del sistema educatiu de les Illes Balears i deixi d’invertir el temps i els recursos de tots els ciutadans d’aquestes Illes en qüestions polítiques alimentades artificialment que no suposen cap millora als centres.
FECCOO.